வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண். 293/ஆ3/2022 நாள் : .02.2022

**---**

|  |  |
| --- | --- |
| பொருள் :  |  பள்ளிக் கல்வி – ஆசிரியர் நல தேசிய நிதியம், தமிழ்நாடு – தொழில் நூட்ப பயிலக பட்டயப்படிப்பு / பட்டப்படிப்பு பயிலும் ஆசிரியர்களின் பிள்ளைகளுக்கு 2021 – 2022 கல்வி ஆண்டிற்கு படிப்பு உதவி தொகை வழங்க விண்ணப்பங்கள் அனுப்ப கோருதல் – சார்பு. |
| பார்வை :  | 1. அரசாணை எண்.161 பள்ளிக் கல்வித் துறை நாள்.20.05.1998.
2. சென்னை- 6 தமிழ்நாடு பள்ளிக் கல்வி ஆணையர் அவர்களின் செயல்முறைகள் ந.க.எண்.52660/ஐ-இ2/2021 . நாள் . 01.02.2022.
 |

**---**

 வேலூர் மாவட்டத்தில் உள்ள அரசு மற்றும் அரசு உதவி பெறும் பள்ளிகளில் பணிபுரியும் ஆசிரியர்களின் பிள்ளைகளுக்கு 2021 – 2022 ஆம் ஆண்டிற்கு தொழில் நூட்ப பயிலக பட்டயப்படிப்பு மற்றும் பட்டப்படிப்பு உதவி தொகை பெற இத்துடன் இணைக்கப்பட்டுள்ள படிவத்தினை பூர்த்தி செய்து 28.02.2022 க்குள் “ஆணையர் பள்ளிக் கல்வி டி.பி.ஜ. வளாகம் கல்லூரிசாலை சென்னை-6” என்ற முகவரிக்கு நேரிடையாக அனுப்பிவைக்குமாறு அனைத்து வகை அரசு மற்றும் அரசு நிதியுதவி பெறும் பள்ளி தலைமை ஆசிரியர்களுக்கு தெரிவிக்கப்படுகிறது.

 மேலும் விண்ணப்பங்களை அனுப்பும் போது கீழ்கண்ட குறிப்புகளை கண்டிப்பாக கவனத்தில் கொள்ள வேண்டும்.

1. விண்ணப்பிக்கும் ஆசிரியர்களின் மகன் / மகள் அரசால் அங்கீகரிக்கப்பட்ட பல்கலைக் கழகத்தின் கீழ் உள்ள நிறுவனத்தில் அங்கீகரிக்கப்பட்ட நான்காண்டு தொழிற் கல்வி பட்டப்படிப்பு (4year degree courses) மற்றும் முன்று ஆண்டு பட்டயப்படிபு (Diploma Courses ) படிப்பவர்களாக இருத்தல் வேண்டும் மேலும் கல்வி உதவி தொகை கோரவிருக்கும் ஆசிரியர்கள் குறைந்தபட்சம் பத்தாண்டுகள் பணியினை முழுமையாக முடித்திருக்க வேண்டும்.
2. இதற்கு முந்தைய அனைத்து தேர்வுகளிலும் தேர்ச்சி பெற்றவர்கள் மட்டுமே விண்ணப்பிக்க வேண்டும் (சான்றளிக்கப்பட்ட மதிப்பெண் சான்றிதழ் நகல் இணைத்தல் வேண்டும்.)
3. மனுவில் உள்ள அனைத்து கலங்களும் முழுமையான அளவில் சரியாக கலங்களும் அளவில் சரியாக தமிழ்ல் பூர்த்தி செய்திருத்தல் வேண்டும் சரியாக பூர்த்தி செய்யபடாத மனுக்கள் ஏற்றுக் கொள்ளப்பட மாட்டாது (பணிபுரியும் பள்ளி முகவரி பின் கோடுடன் இருத்தல் வேண்டும். )
4. பெற்றோர்களின் ஆண்டு வருமானம் ரூ.7.20.000/- (அடிப்படை ஊதியம் மட்டும் ) இருத்தல் வேண்டும்.
5. விண்ணப்பங்கள் பள்ளிக் கல்வி ஆணையர் அலுவலகத்திற்கு வந்து சேர வேண்டிய கடைசி நாள் 28.02.2022 – க்குள் பூர்த்தி செய்யப்பட்ட விண்ணப்பங்களை ஆசிரியர்கள் நேரடியாகவோ அல்லது பதிவு அஞ்சல் மூலமாகவோ ஆணையர் பள்ளிக் கல்வி கல்லூரி சாலை சென்னை-6 என்ற முகவரிக்கு அனுப்பி வைக்குமாறு கேட்டுக்கொள்ளப்படுகிறார்கள்.
6. தொழிற்கல்வி படிப்பில் கடைசியாக எழுதிய தேர்வில் தேர்ச்சி பெற்றமைக்கு ஆதாரமான மதிபெண் சான்றிதழ் நகல்கள் இன்றி பெறப்படும் விண்ணப்பங்கள் நிராகரிக்கப்படும்.
7. தந்தை அல்லது தாய் பணியின் விவரம் மற்றும் அவர்களின் ஊதிய சான்று விவரங்களை கண்டிப்பாக விண்ணப்பத்தில் உள்ள கலத்தில் பூர்த்தி செய்திருக்க வேண்டும்.
8. தந்தை அல்லது தாய் ஆசிரியராக பணிபுரிந்தால் மட்டுமே விண்ணப்பிக்க வேண்டும்.
9. ஆசிரியரல்லாத பணியாளர்கள் விண்ணப்பிக்க கூடாது.
10. ஒய்வு பெற்ற ஆசிரியர்களின் பிள்ளைகள் மற்றும் இறந்து போன ஆசிரியர்களின் பிள்ளைகள் ஆசியோர்களும் இப்படிப்பு உதவி தொகை பெற தகுதியுள்ளவர்கள். ஆவார்கள் பூர்த்தி செய்யப்பட்ட விண்ணப்பங்கள் விண்ணப்பிக்க கடைசி தேதியாக 28.02.2022 –க்குபின் பெறப்படும் விண்ணப்பங்கள் கண்டிப்பாக ஏற்கப்படமாட்டாது.

என திட்டவட்டமாக பார்வை 2-ல் காணும் செயல்முறை கடிதத்தில் தெரிவிக்கப்பட்டுள்ளது.

 எனவே, 2021 – 2022 –ம் ஆம் ஆண்டிற்கு தொழில் நூட்ப பயிலக பட்டயப்படிப்பு மற்றும் பட்டப்படிப்பு பயிலும் ஆசிரியர்களின் பிள்ளைகளுக்கு படிப்பு உதவி தொகை பெற பள்ளியில் பணிபுரியும் ஆசிரியர்களுக்கு இக்கடிதம் கிடைக்கப் பெற்ற அன்றே தகவல் தெரிவித்து நடவடிக்கை மேற்கொள்ளுமாறு அனைத்து வகை அரசு மற்றும் அரசு நிதியுதவி பெறும் பள்ளி தலைமை ஆசிரியர்களுக்கு தெரிவிக்கப்படுகிறது.

இணைப்பு: விண்ணப்பபடிவம்,

 முதன்மைக் கல்வி அலுவலர்,

 வேலூர்.

பெறுநர் :

தலைமை ஆசிரியர்கள்,

அனைத்து வகை அரசு மற்றும் நிதியுதவி பெறும் பள்ளிகள், வேலூர் மாவட்டம்.

நகல்:

மாவட்ட கல்வி அலுவலர்,வேலூர்.

 (தொடர் நடவடிக்ககையின் பொருட்டு)

நகல்:

சென்னை-6,. பள்ளிக் கல்வி ஆணையர் அவர்களுக்கு தகவலுக்காக பணிந்தனுப்பலாகிறது.